**Bucurie**

*Zorica Latcu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca sufletul de schimnic in pustie,

Adanc patrund in tine, Bucurie!

Strabat incet cararile desarte,

Incolo, inspre miezul tau, departe.

Ma biciuieste vantul Tau fierbinte,

Rupand bucati din slabele-mi vesminte;

Ma bate soarele cu raze grele

Si seceta-mi brazdeaza cute-n piele;

Mi-a ars dogoarea frigurilor chipul,

M-a fript la talpi cu foc uscat nisipul.

Ca sufletul de schimnic in pustie,

Petrec adanc in tine, Bucurie!

Cand lutul meu se mistuie-n dogoare,

In duh trimiti mireasma de racoare.

Cand sufletul mi-e foc fara prihana,

Il potolesti cu ploile de mana...

Cand buzele imi tremura, uscate,

In duh reversi cuvinte luminate;

Si cand de sete sufletul imi moare,

Tasnesc din tine tainice izvoare.

Ca sufletul de schimnic in pustie,

Te preamaresc, izvor de bucurie!